

Lp asjaosalised

*(kuupäev digiallkirjas*) nr 7-1/4-77

TEADE

**Raasiku Vallavalitsus kehtestas**[**04.11.2024 korraldusega**](https://atp.amphora.ee/kosevald/index.aspx?itm=182780) **nr. 425 Aruküla alevikus, Tallinna mnt 33 ja Orgemetsa kinnistute ja lähiala detailplaneeringu.**

Planeeringuala suurus on ca 0,8 ha. Detailplaneeringu koostamise eesmärk on ligikaudu 1500 m² ehitisealuse pinnaga kaubandushoone ja selle juurde kuuluva taristu rajamine. Planeeringualasse jäävatest Tallinna mnt 33 (katastritunnus 65101:003:2740) ja Orgemetsa (katastritunnus 65101:001:0688) maaüksustest on planeeritud üks 5053 m² suurune kaubandus-, toitlustus- ja teenindushoone maa krunt kaubandushoone rajamiseks (hoonete suurim lubatud arv krundil 2, hoonete suurim lubatud ehitusalune pind 1800 m², hoonete suurim lubatud kõrgus 12 m) ning üks 1511 m² suurune tee- ja tänava maa krunt perspektiivse tänava ehitamiseks.

Detailplaneeringuga kavandatud tegevused on kooskõlas Raasiku Vallavolikogu 26. mai 2020.a otsusega nr 24 kehtestatud Raasiku valla üldplaneeringuga. Maaüksuste osas ei ole varem kehtestatud detailplaneeringuid.

Detailplaneeringu elluviimine on piirkonnale iseloomulik ja sellega ei kaasne negatiivseid majanduslikke, sotsiaalseid ja kultuurilisi mõjusid ega negatiivset mõju looduskeskkonnale. Planeeringu elluviimine annab antud alale tervikliku ruumilahenduse. Detailplaneering on koostatud vastavat pädevust omava isiku poolt ja on kooskõlastatud asjaomaste asutustega. Planeeringu koostamisel on tehtud piisavalt koostööd olemasolevate ja planeeritavate tehnovõrkude valdajatega, planeeritava kinnisasja omanikega ja naaberkinnisasjade omanikega. Detailplaneering vastab õigusaktidele ja valla ruumilise arengu eesmärkidele.

Planeeringu materjalide ja lisadokumentidega saab tutvuda:

Raasiku valla kodulehel avalikus dokumendiregistris: <https://raasiku.ee/dokumendid>

Planeeringulahendus:  <https://atp.amphora.ee/raasikuvv/index.aspx?itm=338307>

Planeeringu toimik: <https://atp.amphora.ee/raasikuvv/index.aspx?itm=186804>

Teade on edastatud vastavalt planeerimisseaduse § 139-le.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk, +372 53 501 209
planeeringute spetsialist
indrek.mikk@raasiku.ee